Diari Oficial de la Generalitat Valenciana


Sumari del DOGV 3241, del 13-05-1998 (1998/3039)

RESOLUCIÓ de 9 de març de 1998, de la Direcció General de Centres Docents per la qual s'acorda inscriure en el Registre de Centres Docents de la Comunitat Valenciana la denominació específica de Conservatori Professional de Música de Benicarló.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/3039


Data del document
:   09-03-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 9 de març de 1998, de la Direcció General de Centres Docents per la qual s'acorda inscriure en el Registre de Centres Docents de la Comunitat Valenciana la denominació específica de Conservatori Professional de Música de Benicarló. [1998/A3039]
  
L'expedient ha sigut iniciat per la titularitat del Conservatori Professional de Música de Benicarló, mitjançant l'acord adoptat en sessió de data 3 d'abril de 1997, el qual s'aprova com a denominació específica per a l'esmentat centre la de Mestre Feliu.
  
El Conservatori Professional de Música de Benicarló va ser creat mitjançant un conveni entre la Generalitat Valenciana (Conselleria de Cultura, Educació i Ciència) i l'Ajuntament de Benicarló, signat el 15 de setembre de 1997.
  
Atés que la denominació específica acordada amb data 3 d'abril de 1997 no va ser notificada fins al 8 de gener de 1998, data en la qual el conveni ja s'havia finalitzat i, per tant, s'havia procedit a la creació del centre sense la especificació de la denominació.
  
Vistos el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana, resolc:
  
Acordar la inscripció en el Registre de Centres Docents de la Comunitat Valenciana de la denominació específica del centre que més avall s'indica i en els termes que s'especifiquen:
  
Denominació genèrica: Conservatori Professional de Música.
  
Denominació específica: Mestre Feliu.
  
Domicili: c/ de València, s/n.
  
Localitat: Benicarló.
  
Província: Castelló.
  
Codi: 60358998.
  
Titularitat municipal: Ajuntament de Benicarló.
  
Aquesta resolució es publicarà en el Diari Oficial de la Generalitat Valenciana.
  
Contra aquesta resolució podreu interposar un recurs ordinari davant el conseller de Cultura, Educació i Ciència, en el termini d'un mes a partir de la notificació d'aquesta resolució, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú (BOE de 27 de novembre de 1992).
  
València, 9 de març de 1998.- La directora general de Centres Docents: Concepción Gómez-Ocaña.